ET Euroopa Liidu Teataja C 129/23

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

2011/C 129/12

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamisest.

KOONDDOKUMENT

NÕUKOGU MÄÄRUS (EÜ) nr 510/2006

„RHEINISCHES APFELKRAUT”

EÜ nr: DE-PGI-0005-0716-02.09.2008

KGT ( X ) KPN ( )

1. Nimetus:

„Rheinisches Apfelkraut”

2. Liikmesriik või kolmas riik:

Saksamaa

3. Põllumajandustoote või toidu kirjeldus:

3.1. Toote liik:

Klass 1.6 Puuviljad, köögiviljad ja teraviljad töötlemata ja töödeldud kujul

3.2. Toote kirjeldus, mida punktis 1 esitatud nimetus tähistab:

Värskelt korjatud õuntest ja pirnidest valmistatud kontsentreeritud siirup.

Siirupit valmistatakse üksnes tervetest õuntest ja pirnidest. Töödeldakse vaid kahjustusteta, täielikult valminud õunu ja pirne. Kui töödeldakse saagikoristuse hooajal, seega hilissuvest kuni novembri keskpaigani, kasutatakse värskeid puuvilju. Ka kevadel kasutatakse samuti vaid terveid puuvilju, mitte pooltooteid. Sel juhul kasutatakse üksnes külmhoonetes hoitud puuvilju. Ühe kilogrammi toote valmistamiseks kulub vähemalt 2,7 kilogrammi toorainet (vilju), millest vähemalt 2,1 kilogrammi moodustavad õunad. Erinevalt džemmist valmistatakse toodet „Rheinisches Apfelkraut” üksnes puuviljamahlast, seega ei sisalda toode teisi taimeosi. Kauba vastuvõtul kontrollitakse visuaalselt selle hügieeni, et viljad ei oleks riknenud ega esineks kahjurite tekitatud kahjustusi.

Enne töötlemist puhastatakse tooraine veevannis. Seejärel keedetakse terveid õunu ja pirne rõhuta ja ettevaatlikult. Meski pressitakse. Mahl filtreeritakse.

Aurutis eemaldatakse filtreeritud mahlast vaakumi all ettevaatlikult vesi. Pooltoote kuivainesisaldus on vähemalt 58 kuni 62 Brixi kraadi. Pärast seda tootmisetappi ja vajaduse korral selle vahetoote laagerdamist suurtes tankides maksimaalselt 10 °C juures, võib vastavalt tootja traditsioonilisele retseptile lisada suhkruid ja pektiine.

Viimasel kontrollimisel mõõdetakse kuivainesisaldust. Toodet võib kohe kuumalt villida ja müüa.

Eri suhkruid võib lisada kuni 400 g 1 000 g valmistoote kohta. Toodet „Rheinisches Apfelkraut” võib valmistada ka ainult õuntest ja ilma suhkruta.

Välimus: tumepruun geeljas mass

Maitse: magushapu õunamaitse

Lõhn: magus

Lõplik suhkrusisaldus (võib varieeruda ± 3 %):

Sahharoos 9 %

Glükoos 21 %

Fruktoos 28 %

(Valmistoode) Brixi kraadides: 65–68

pH: 3,1 kuni 3,7

Veesisaldus: 35 % (± 3 %)

3.3. Tooraine (üksnes töödeldud toodete puhul):

—

3.4. Sööt (üksnes loomse päritoluga toodete puhul):

—

3.5. Tootmise erietapid, mis peavad toimuma määratletud geograafilises piirkonnas:

Kogu tootmisprotsess toimub määratletud geograafilises piirkonnas, kusjuures töödeldakse üksnes terveid, kahjustusteta, täielikult valminud õunu ja pirne, mis on värskelt korjatud või külmhoones hoitud.

3.6. Erieeskirjad viilutamise, riivimise, pakendamise jm kohta:

—

3.7. Erieeskirjad märgistamise kohta:

—

4. Geograafilise piirkonna täpne määratlus:

Reinimaa (Rheinland) moodustavad Nordrhein-Westfalenis Kölni haldusüksus ja järgmised Düsseldorfi haldusüksused: Mettmanni kreis, Düsseldorfi linn, Rhein-Kreis Neussi kreis, Mönchengladbachi linn, Vierseni kreis, Krefeldi linn, Kleve kreis, Weseli kreis; ning Rheinland-Pfalzis Ahrweileri kreis ja Mayern-Koblenzi kreis.

5. Seos geograafilise piirkonnaga:

5.1. Geograafilise piirkonna eripära:

„Rheinisches Apfelkraut” on Reinimaa traditsiooniline toode. Reinimaal on kõik eeldused viljapuude kasvatamiseks. Sajandite jooksul on sellest kujunenud arvestatav puuviljakasvatuspiirkond. Praegugi on Reinimaal palju puuviljaaedu ja erinevaid õunasorte. Kliimatingimused soodustavad selliste puuviljasortide kasvatamist, mille hapete ja looduslike pektiinide vahekord on sobiv võidena kasutatava toote valmistamiseks.

Toodet „Rheinisches Apfelkraut” on Reinimaal traditsiooniliselt valmistatud juba ammust aega eriti just mahakukkunud viljade säilitamiseks. Möödunud sajanditel kasutati peaaegu igas talus ise valmistatud magusat ja aromaatset toodet „Rheinisches Apfelkraut”, et talvel saaks toiduaineid magustada. Traditsiooniline tootmismeetod, nimelt ettevaatlik, rõhuta keetmine ja teadmised rohkete õunasortide kombineerimise kohta pektiinide ja hapete õige vahekorra saavutamiseks, on kandunud edasi põlvkonnalt põlvkonnale. Seepärast on toote „Rheinisches Apfelkraut” tootmine tänu Reinimaa klimaatilistele, meteoroloogilistele ja muudele looduslikele eeldustele eriti soodne. See eriline eelis ja traditsioon on aidanud kohalikul elanikkonnal omandada vastavaid teadmisi toote valmistamise kohta. Toodet „Rheinisches Apfelkraut” kasutatakse eelkõige magusa võidena, lisandina küpsetamisel ja keetmisel (näiteks samuti tüüpilise marineeritud veiselihast prae „Rheinischer Sauerbraten” valmistamisel) ja ka traditsioonilise ja Reinimaale tüüpilise kartulikoogi („Rheinischer Reibekuchen”, murdes „Rievkooche”) lisandina.

5.2. Toote eripära:

Tänapäeval valmistatakse toodet „Rheinisches Apfelkraut” endiselt traditsioonilise tootmismeetodi järgi, mida iseloomustab arvukate õunasortide vahekorra hoolikas määramine ja ettevaatlik rõhuta keetmine, mis on kandunud edasi põlvkonnalt põlvkonnale. Toodet valmistatakse täpselt esivanemate äraproovitud retseptide järgi. See tagab erakordse kvaliteedi, nimelt toote tasakaalustatud maitse ja optimaalse määritavuse.

Toote „Rheinisches Apfelkraut” eriline tuntus põhineb sajanditevanusel puuviljakasvatuspiirkonnal ja paljude põlvkondade jooksul kasutatud tootmismeetodil. Seda tuntakse väga hästi Reinimaal, aga ka väljaspool Reinimaa piire. Seda kinnitavad asjaomaste asutuste seisukohad, nimetamine toidukaartidel, toiduretseptides ja e-poodide kaubavalikus. Tootel on kohalikus köögis oma kindel koht võidena ning seda kasutatakse lisandina küpsetamisel ja keetmisel. Toote „Rheinischer Apfelkraut” kasutamisel on pikk traditsioon ja see on veel ka tänapäeval toitlustuskohtade ja tarbijate teadvusesse kindlustunud. Näiteks mainitakse seda lisandina prae „Rheinischer Sauerbraten” retseptis.

Siirupit valmistatakse üksnes tervetest õuntest ja pirnidest. Töödeldakse vaid kahjustusteta, täielikult valminud õunu ja pirne. Kui töödeldakse saagikoristuse hooajal, seega hilissuvest kuni novembri keskpaigani, kasutatakse värskeid puuvilju. Ka kevadel kasutatakse samuti vaid terveid puuvilju, mitte pooltooteid. Sel juhul kasutatakse üksnes külmhoonetes hoitud puuvilju.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel:

Eriline seos toote ja päritolupiirkonna vahel seisneb toote „Rheinisches Apfelkraut” maines. Toote „Rheinisches Apfelkraut” eriline tuntus põhineb sajanditevanusel puuviljakasvatuspiirkonnal ja paljude põlvkondade jooksul kasutatud tootmismeetodil. Seda tuntakse väga hästi Reinimaal, aga ka väljaspool Reinimaa piire.

Viide spetsifikaadi avaldamisele:

(Määruse (EÜ) nr 510/2006 artikli 5 lõige 7)

25. jaanuari 2008. aasta väljaandes Markenblatt, 4. köide, 7a-aa osa, lk 26195.

http://register.dpma.de/DPMAregister/geo/detail.pdfdownload/86

(1) ELT L 93, 31.3.2006, lk 12.